*Andre med samme navn Halvard Hatlen (1899) – bestefar og billedkunstner.*

**Halvard Hatlen** (født 4. mai 1962 i Molde) er en norsk billedkunstner. Han er oppvokst i Molde, men har senere bodd både i Isfjorden, Batnfjorden og på Eide. Hatlen har hatt flere utstillinger, er innkjøpt til utsmykninger og har også illustrert bøker. Hatlen er medlem av Norske Billedkunstnere (NBK). Han er barnebarn av kunstmaleren Halvard Hatlen (1899-1957) og bror til Rune Hatlen.

Utdanning og debut
------------------

Hatlen er utdannet innen Elektro og Automasjon (1979-1983), men mangler noe praksis og fagbrev. Han tok senere fagbrev i Steinfaget (2004), og er ansatt i steinindustribedriften Eide Stein som skrifthugger. Sine kunstnerstudier tok han ved Vestlandske Kunstakademi (Kunst- og designhøgskolen i Bergen) (1985-1989), hvor han studerte ved grafikklinjen under Zdenka Rusova, Yvonne Hjerting og Peter Esdaile. Han var særlig fordypet i etsning i metall og tegning, senere i linosnitt og collografi. De senere år har han i hovedsak malt bilder i olje eller akryl. Hatlen begynte sin utstillingskarriere tidlig på 1980-tallet, men den egentlige debututstilling var i 1990, på Åndalsnes, den var en reise i romsdalsk natur og hadde med ett hundre bilder.

"Endlich zu tage, kommt der Korb bald", Blyant 1989, Pattberg, Moers, Tyskland.
Utendørs utstilling, Norsk Fjellfestival, 2002, Loftskaret, i Isfjorden.
"Forening" 2016, akrylmaleri, 73x73cm

Kunstnerisk virksomhet
----------------------

Sommeren 1989 mottok han stipend fra Aldergrever Gesellschaft E V, i form av noen ukers tegne og skissearbeide i en tysk kullgruve i Moers, Tyskland. Arbeidene ble senere vist på utstillingen *Uber tage - Ünter tage*, både i Tyskland og i Norge.

Under Norsk Fjellfestival har Hatlen har deltatt med et fem årlige utstillingsprosjekter fra 2000 til 2004, som utendørs utstillinger på Loftskarsetra i Rauma. Han har også vært med på landart-prosjektet *Kunst i Natur* sommeren 2015.

I Isfjorden var han med på etablere Rauma Grafikkgruppe i 1995, et verksteds samarbeide mellom han, Åse Rangnes Søvik og Gunn Morstøl. Utover ett felles verksted ble det en ganske aktivt utstillingsvirksomhet og møtepunkt for kunstinteresserte. Verkstedet hadde overnattingsmulighet og ble besøkt av mange tilreisende kunstnere fra hele Norden.

Hatlen har hatt flere separatutstillinger. Han var særlig aktiv med utstillinger tidlig på 1990-tallet, hovedsakelig i Møre og Romsdal. I Isfjorden hadde han fra om lag 1990 og frem til 2005 et privat galleri.. Hatlen har deltatt på flere kunstnerjuryerte utstillinger, blant annet Møreutstillinga, Vestlandsutstillingen og Statens Høstutstilling.

Hatlen er har hatt utsmykningsoppdrag ved Molde og Romsdal videregående skoler. Han har laget en *Korsvei* til Den Katolske Kirke, Lillehammer. Under militærtjenesten malte han en altertavle i kapellet ved Værnes militære flystasjon. Det største arbeidet i areal ble til under festivalen *Korsvei'90*, arrangert av Korsvei-bevegelsen på Voss sommeren 1990 og var en tegning brukt som dekorasjon i bakkant av scenen. Butikkeier Jan Skorge bestilte ett 10 kvadratmeter stort maleri av Isfjorden, dette er senere donert til Isfjorden Samfunnshus. Høsten 2014 vedtok Rauma kommune å rive fabrikkbygningen til Storm Waaler i Isfjorden og samtidig ødelegge en veggdekorasjon over flere etasjer, malt av Halvard Hatlen (1899-1957, bestefar, samme navn) i 1954. Dekorasjonen var utført direkte på betongveggen. En gruppe ildsjeler karte å ta ut veggen og senere sette den opp igjen i Isfjorden Samfunnshus. Hatlen fikk i oppdrag å restaurere dekorasjonen etter flytting og montering.

Motivene
--------

Ikke uvanlig begynte Hatlen med landskapsmotiver i en ganske naturlig gjengivelse. Senere ble motivene mer personlige, med motiv fra livet og tanker omkring livet. Hans tegninger fra yngre år har gjerne et dagbokpreg. Han er også inspirert av sin kristne tro og ønsker å formidle hvordan han opplever den. Andre motiver som går igjen, er livet som en reise, som en balansegang, som en rekke hendelser og valg, trosfrihet, respekt, døden og det evige. Etter studietiden i Bergen flyttet Hatlen til Isfjorden. Overgangen fra bytilværelsen i Bergen til landsbygda gjorde et sterkt inntrykk og han ble helt betatt av naturen og landskapsmaleriet. Fra omkring år 2003, hadde han et lengre opphold som kunstner. I de senere årene har han igjen begynt å arbeide, men med motivene fra yngre år.

Nærradio
--------

Halvard Hatlen har siden midten av 1980-tallet arbeidet som frivillig i flere nærradiostasjoner. Han begynte som tekniker i Radio Tabernaklet (Bergen). Senere ved Radio Rauma (Åndalsnes) og Radio PS (Molde) hvor han også hadde fast ansvar for programproduksjon. Han ble i 2015 ansvarlig redaktør i Radio PS.

Referanser
----------

1. 1 2  Hagen, Rigmor Sjåstad: "Malte i bestefars penselstrøk." Romsdals Budstikke 23. mai 2016. Side 20-21.
2. ↑  "Ryfylkegalleriet: Ti utstillarar frå same familie." Haugesunds Avis. 10. september 1983.
3. ↑  Rydjord, Ottar. "Malerfamilien i Isfjorden." Romsdals Budstikke 28. juli 1986. Side 7.
4. ↑  Halsen, Wenche. "Moldegutt til Kunstakademiet" Romsdals Budstikke 25. juni 1985.
5. ↑  Aurmark, Svein. "Gallerist med fint naboskap." Økonomisk Rapport Nr. 20 10. november 1989.
6. ↑  "Gallerirunden: Dialog lærer/elev." Aftenposten november 1989.
7. 1 2  Dagens bilde: Klassekampen Perspektiv. 28. april 1989.
8. ↑  Nergaaed, Richard. "Halvard Hatlen (28) åpner debututstilling på Åndalsnes lørdag. En reise i romsdalsk natur." Åndalsnes Avis 20. september 1990. Side 3.
9. ↑  Jølting, Per. "Severdig utstilling" Romsdal Folkeblad. 6. august 1981.
10. ↑  Ebbestad, Alf Vidar; Sæterøy, Harald. "Kunstneriske inntrykk fra gruvemiljø i Tyskland: Godt å være under jorda." Romsdals Budstikke 17. mars 1990. Side 2-3.
11. ↑  Grav, Gaute Grøtta. "Fjellfestivalen: Kultur og kunnskap." Romsdals Budstikke 17. juli 2000. Side 6.
12. ↑  Orvik, Ronny. "Fjellmotiver til fjells" Åndalsnes Avis 8. juli 2000. Side 6.
13. ↑  Smisethjell, Lars. "Kunst i Natur med levende installasjon." Åndalsnes Avis 5. juli 2015.
14. ↑  Ebbestad, Alf Vidar. "Grafikk-hus." Romsdals Budstikke 17. november 1995.
15. ↑  Thue, Hanna-Kari. "Spennende utstilling." Fylket 15. november 1997. Side 8.
16. ↑  Knutsen, Kjell Ivar. "På treff i kunstnerhuset." Fylket 10. oktober 1998. Side 14.
17. ↑  Aukan, Stig K. "Rauma Grafikkgruppe stiller ut." Romsdals Budstikke 24. februar 2001.
18. ↑  Stette, Hans. "Sympatisk ung mann: Kunst Halvard Hatlen Maleri og trykk Galleri Flora". Sunnmørsposten 25. oktober 1990.
19. ↑  "Kunst i Vest - frå to fylke." Bergens Tidende 30. august 1984.
20. ↑  "Historiens første Møreutstilling er åpnet: Både nye bekjentskaper og gamle travere på Lubbenes." Romsdals Budstikke 7. mai. 1980. Side 12.
21. ↑  Aas, Målfrid Skjegstad. "Konkurransen skarp og kvaliteten høg." Fylket 8. mai 1980.
22. ↑  Storaas, Reidar; Sunde, Helge. "Tredve debutanter på Vestlandsutstillingen." Bergens Tidende.
23. ↑  "Halvard Hatlen (22) med kometkarriere med blyant og papir: Presteassistent på Høstutstillingen." Kulturmagasinet for Molde. Nr. 8, desember 1984.
24. ↑  Nergaard, Richard. "Smerteveien i bilder." Åndalsnes Avis 10. april 1990. side 7.
25. ↑  Korsvei'90" Sommerfestival på Voss 24.-29. juli 1990. Festivalavisa.
26. ↑  Nordal, Sigmund. "Ny butikk i Isfjorden" Åndalsnes Avis 13. april 1993. Side 10.
27. ↑  Kavli, Evy. "Maks 70.000 kr." Åndalsnes Avis 11. november 2014. Side 5.
28. ↑  Kavli, Evy. "Jeg er fornøyd med resultatet." Åndalsnes Avis 30. april 2016. Side 7-9.
29. ↑  "Ung kristen billed-kunstner: Svaret finnes i Kristus." Dagen (Jule Dagen) 24. desember 1990. Side 18-19."
30. ↑  Frøystad, Ann Kristin; Sæterøy, Harald. "Lengsel og landskap." Romsdals Budstikke. Jula 1994. Side 2-3.
31. ↑  Deinboll, Torbjørg. "Naturskildringer i Galleri Rondane". Gudbrandsdølen Dagningen 3. mars 1993.
32. ↑  "Tre utstillere i Gnist". Romsdals Budstikke 2. juni 2016. Side 25
33. ↑  Radio PS hjemmeside www.radiops.no (besøkt desember 2016)

Eksterne lenker
---------------

* Hjemmeside: www.halvardhatlen.no/
* Infoside: Kunstsenteret Møre og Romsdal Arkivert 26. desember 2016 hos Wayback Machine.

Portal: Kunst

|  |  |
| --- | --- |
| Oppslagsverk/autoritetsdata | VIAF
 |